Lielais Kristaps
Šis raksts ir par leģendas varoni. Par citām jēdziena Lielais Kristaps nozīmēm skatīt nozīmju atdalīšanas lapu. Lielais Kristaps ir mitoloģiska Daugavas pārcēlāja statuja, kas pašlaik atrodas 11. novembra krastmalā Rīgā. Oriģinālā koka skulptūra atrodas Rīgas vēstures un kuģniecības muzejā. Leģendā par Lielo Kristapu ir savijies agrīnās kristietības nostāsts par Svēto Kristoforu ar latviešu ticējumiem.